যশোরের নির্ভীক সাংবাদিক দৈনিক জনকণ্ঠের বিশেষ প্রতিনিধি শামছুর রহমান। কর্মজীবনের বিভিন্ন পর্যায়ে তিনি দৈনিক ঠিকানা, দৈনিক বাংলা, সাপ্তাহিক বিচিত্রা, দৈনিক গণশক্তি পত্রিকায় কাজ করেছেন। এ ছাড়া তার বিভিন্ন উপ-সম্পাদকীয় ও রাজনৈতিকবিষয়ক লেখা দেশের বিভিন্ন জাতীয় পত্রিকায় প্রকাশিত হয়েছে। ১৯৯৭ সাল থেকে তিনি জনকণ্ঠের বিশেষ প্রতিনিধি হিসেবে কর্মরত ছিলেন। ২০০০ সালের ১৬ জুলাই রাতে জনকণ্ঠের যশোরের অফিসে ঢুকে তাকে গুলি করে হত্যা করে সন্ত্রাসীরা। একটি চিঠি লেখার সময় ঘাতকরা তার কক্ষে প্রবেশ করে গুলি করে।